Karl Ludwig

Karl Ludwig (30. juuli 1833 Schönbrunni loss – 19. mai 1896 sealsamas) oli Habsburgide ertshertsog, Austria keisri Franz Joseph I ja Mehhiko keisri Maximiliano ​​noorem vend. Ta oli Franz Ferdinandi, Otto Franzi, Ferdinand Karli ja kolme tütre isa. Tema pojapoeg Karl I oli viimane Austria-Ungari riigipea.

 Elulugu 
vasakul|pisi|233x233px|Ertshertsog Franz Ludwig 1848. aastal, portree autor Anton Einsle
Ertshertsog Karl Ludwig Joseph Maria sündis 1833. aastal Schönbrunni lossis ertshertsog Franz Karli ja Baieri printsessi Sophie kolmanda lapsena. Printsess Sophie hoolitses väga oma laste hariduse eest, mistõttu sai Franz Ludwig lapsena range katoliikliku kasvatuse. Kuulujuttude järgi olevat Karl Ludwig hilisemas elus hobukaarikus sõites tänaval kõndijaid õnnistanud.

Karl Ludwig alustas pärast õpingute läbimist karjääri sõjaväes. 1848. aastal sai ta oobersti auastme ning chevaux-leger rügemendi nr. 2 juhatajaks.Lk 240 (Österreichisches Biographisches Lexikon 1815–1950) 

1853. aastal reisis Karl Ludwig Galiitsia provintsi, et seal administratsioonis kogemusi omandada. Karl Ludwig töötas Galiitsias koos kuberner Agenor Romuald Gołuchowskiga. 1855–1861 oli ta Tirooli kuberner. 

1856. aasta 4. novembril abiellus Karl Ludwig Saksi hertsoginna Margarethaga. Abielupaar oli koos vaid kaks aastat. 1858. aasta septembris haigestus Margaretha Itaalia reisi ajal tüüfusse ja suri.Lk 395 (Wurzbach, 1860) 

1862. aastal abiellus Karl Ludwig Bourboni printsessi Maria Annunziataga, kes kannatas aga epilepsia all ning suri 1871. aastal tuberkuloosi. Abielust sündis neli last, nende hulgas ka ertshertsog Franz Ferdinand. 

1873. aastal abiellus Karl Ludwig Portugali infanta Maria Theresaga. Abielust sündis kaks tütart.

Karl Ludwig võttis ette reise Venemaale, Hispaaniasse, Skandinaaviasse ja Egiptusse. Reisil Palestiinasse haigestus Karl Ludwig väidetavalt pärast Jordani jõe vee joomist tüüfusse ning suri 19. mail 1896.

Vaata ka
Galiitsia Karl Ludwigi Raudtee

 Viited 

 Kirjandus 
 Karl Ludwig Joseph Maria Erzhg. von Österreich. Österreichisches Biographisches Lexikon 1815–1950. Viin. 1965.
 Wurzbach, Constantin von. Habsburg, Karl Ludwig. Biographisches Lexikon des Kaiserthums Oesterreich. Kd. 6. Viin. 1860.

Välislingid
 Lindheim, Alfred von. Erzherzog Carl Ludwig 1833–1896. Ein Lebensbild. Viin. 1897.

Kategooria:Austria-Ungari inimesed
Kategooria:Habsburgid-Lotringid
Kategooria:Ertshertsogid
Kategooria:Kuldvillaku ordeni kavalerid (Austria)
Kategooria:Sündinud 1833
Kategooria:Surnud 1896